google/wiki40b huggingface dataset:
Spinosomatidia

Utseende

Parmenini er ganske små, brunlige trebukker. Antennene er vanligvis omtrent så lange som kroppen. Dekkvingene er ovale uten markerte "skuldre". Beina er forholdsvis korte og kraftige.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Sør-Afrika.
Cyclantispa

Utseende

Middelsstore (4,5 - 6 millimeter), avlange, rødlige skjoldbiller med svarte, blålig metallisk skinnende dekkvinger.  Antennene er tynne, 11-leddete, noe under halvparten så lange som kroppen. Pronotum er avrundet firkantet, sidekanten danner ikke en kontiuerlig kurve med dekkvingene. Dekkvingene er jevnbrede, uten utvidete sidekanter, med 10 fine punktrader. Munndelene er framskytende.

Levevis

Både larver og voksne lever på planter og eter fra dem. Arten lever på planter i familien Cyclanthaceae.

Utbredelse

Slekten er kjent fra Costa Rica, Panama og Bolivia.
The Ice Pirates

Handling

Lenge etter de store interplanetariske krigene har galaksen gått tørr. Vann er det eneste igjen av verdi og denne ressursen kontrolleres nå av de onde tempelriddere fra planeten Mithra. Tempelriddernes makt over vannet/isen blir utfordret av noen fryktløse pirater ledet av den fryktløse Jason, og med seg på laget har han den modige Maida, mekanikeren Roscoe og krigeren Zeno. De blir imidlertid tatt til fange av de onde tempelridderne, og blir solgt som slaver til Prinsesse Karina. Etterhvert slår de seg sammen med prinsessen for å lete etter en fremmed planet der det hersker vann i tilstrekkelige mengder.

Om filmen

The Ice Pirates fikk lunken mottakelse av kritikerne og har bare fått 9 % på Rotten Tomatoes.
Talides

Utseende

Middelsstore (vingespenn ca. 40 millimeter), kraftige, brune smygere. Vingene har små, hvite flekker. Øynene er røde når de er i live.

Levevis

Larvene lever på gress.

Utbredelse

Slekten er utbredt i Mellom- og Sør-Amerika, fra Mexico til det sørlige Brasil.
Carl Berners plass (Oslo)

Området Carl Berner

Plassen ligger i krysset mellom Trondheimsveien, Christian Michelsens gate, Grenseveien og Tromsøgata. Det er vei fem retninger ut av plassen, herav har Ring 2 og gamle riksvei 4 en vei hver vestover og nordover, og en på deling sørover.
Plassen fikk sitt navn i 1934, oppkalt etter Carl Christian Berner, som var stortingspresident i 1905. Bare ett bygg har adresse til Carl Berners plass: nr. 2 ligger på hjørnet av Christian Michelsens gate og Trondheimsveien.
Som kryssområde er Carl Berner flerdelt. Nedenfor hovedkrysset møtes Trondheimsveien, Dælenenggata, Finnmarkgata og Frydens gate (nye Magnoliaplassen). Litt lenger ned møtes Finnmarksgata, Sars' gate og Ola Narr.
Ovenfor hovedkrysset har Trondheimsveien avkjøring til Hasleveien.
Carl Berners plass er knutepunkt for trikk, buss og T-bane. T-banestasjonen litt øst for plassen åpnet i 1966.
I 2008 fremkom det i en undersøkelse utført av Statens vegvesen at Carl Berners plass var Oslos mest trafikkfarlige veikryss.

Nye Carl Berners plass

I perioden 2008-2010 bygde Statens vegvesen om Carl Berner-krysset og gatene rundt. Hovedkrysset ble omarbeidet til en rektangulær byplass med trikkespor tvers gjennom rundkjøringen. Hensikten var å redusere trafikkbelastningen med 40 prosent og dermed bedre framkommeligheten for kollektivtrafikken. I den firkantede rundkjøringen er det plantet furu og tokyokirsebærtre og langs trikketraseen søyleeik. Anleggsarbeidet var ferdig i september 2010 og hadde en totalkostnad på 286 millioner kroner. Antall kjørefelt for biler er redusert fra 4 til 2, ved at fortauene ble gjort bredere.
Tiltaket med å etablere en firkantet rundkjøring er meget omdiskutert og det er fortsatt et betydelig antall påkjørsler årlig som leder til store trafikale problemer.
10. juni

Navnedag

Ingolf, Ingunn.
Sunndalsøramål

Sunndalsøramål er en dialekt av nordmørsk som blir snakket i Sunndal på Nordmøre. De grunnleggende målmerkene er kløyvd infinitiv og trykkplassering i ord som dialekt.
Hochstetterbreen

Hochstetterbreen er en isbre på Spitsbergen på Svalbard. Den ligger på Olav V Land og munner ut i Hinlopenstretet. Breen er oppkalt etter den østerrikske geografen og geologen Ferdinand von Hochstetter.
Trikotillomani

Trikotillomani, også kalt hårnappingslidelse, eller bare hårnapping, innebærer at man napper ut hår på et eller flere områder, ofterst hode eller øyenbryn, men også øyenvipper, kjønnshår eller kroppshår.
Hårnapping starter for noen i 7-årsalderen, men gjennomsnittlig startalder er 13 år. Mellom 50 og 150 000 i norge  har dette som et alvorlig problem.
Hårnapping er plagsomt ofte på grunn av skam over å ikke kunne kontrollere nappe-trangen og at det fører til skallede områder.
Det går ut over skole, arbeid, det sosiale og par-forhold fordi det tar mye tid, både nappingen og å skjule hårtapet. Det kan begrense fysiske aktiviter som svømming og dansing. Ofte er det problemer i parforhold fordi man må skjule problemet, eller er for skamfull til å begynne et forhold.
Det er svært vanskelig for de fleste å stoppe av seg selv, men det finnes behandlingsmetoder som virker.
En type behandling går ut på at man skal bli klar over at man er i ferd med å nappe, og man lærer å stoppe da. Man lærer å akseptere å ha sterk trang, og å ha en forpliktelse overfor seg selv om å ikke nappe.
Lake Shore kraftverk

Lake Shore kraftverk var et kullkraftverk ved bredden av Eriesjøen i Cuyahoga County, nordøst for Cleveland i delstaten Ohio i det østlig-sentrale USA. Det hadde en installert produksjonskapasitet på 256 MW, fordelt på 1 blokker / turbiner. Operatør var First Energy Corp. Brenselkilden var bitumenøst kull. Utslippene av CO2 i 2007 var totalt 1,422 mill tonn.
Anlegget ble åpnet i 1911 og gradvis utvidet i nesten hundre år for å dekke byens stadig økende behov for elektrisitet. Nedstengning av anlegget startet i 2012, og i 2015 ble det nedlagt og rivnings- og opprydningsarbeidet pågikk til slutten av 2017.
Erich Przywara

Jesuitt

Han var novise i jesuittordenen fra 1908 til 1910 i Exaten ved Roermond i (Nederland). Deretter fikk han ordenens skolering i filosofi og teologi i  Valkenburg.

Prest

I 1920 ble han prestviet. Fra 1922 arbeidet Przywara i redaksjonen i jesuittenes tidsskrift Stimmen der Zeit, fra 1933 til det ble forbudt av NS-regimet i 1941 var hans dets schriftleiter. Under annen verdenskrig ble han alvorlig sykdomssvekket og kunne bare vie seg til sjelesorgen for gamle akademikere. I Hagen bei Murnau fant han til slutt et passende bosted, der han til tross for sykdom kunne gjøre et omfangsrikt arbeide. 
Pater Przywara døde der den 28. september 1972. Hans grav befinner seg i Pullach.
Statsarkivet i Trondheim

Statsarkivet i Trondheim er statsarkiv for Møre og Romsdal, Sør-Trøndelag, Nord-Trøndelag og Nordland og er en del av Arkivverket. Riksarkivaren er leder for Arkivverket. Statsarkivet i Trondheim ble etablert i 1850 og er Nordens eldste statsarkiv. Siden høsten 2006 er statsarkivet samlokalisert med to andre arkiv, ett bibliotek og ett museum i Arkivsenteret på Dora. Her samarbeider institusjonene på flere områder, og har blant annet en felles lesesal.
Statsarkivets oppgaver er å ta vare på og tilgjengeliggjøre arkivmateriale fra den lokale og regionale statsadministrasjonen. I tillegg tar arkivet imot og oppbevarer privatarkiv. Statsarkivet har tilsyn med arkivforholdene i den offentlige forvaltningen innen sitt distrikt, og bistår i den sammenheng offentlige myndigheter med råd og veiledning. Statsarkivet arbeider også med å skape interesse for og spre kunnskap om arkiv. Statsarkivet i Trondheim oppbevarer ca. 28 000 hyllemeter med arkiv.
Arkivmateriale fra Statsarkivet kan brukes på lesesalen i Arkivsenteret på Dora. Det mest brukte materialet i statsarkivene er også tilgjengelig på Arkivverkets digitale lesesal, Digitalarkivet.
Malaysias Grand Prix 2009

Rapport

Løpet var planlagt å kjøres over 56 runder, men på grunn av voldsomt regnvær ble det stoppet etter 31 runder. Løpet ble vunnet av Jenson Button for Brawn GP etter å ha startet fra pole position. BMW Saubers Nick Heidfeld tok andreplassen, og Timo Glock i Toyota kom på tredje.
Ettersom løpet ikke nådde den påkrevde 75% distanse (42 runder) som kreves for å tildele fulle poeng, ble halve poeng utdelt. Dette var første gang siden Australias Grand Prix 1991 at det bare ble utdelt halve poeng, og racet var bare det femte i Formel 1-historien som sluttet før 75% av distansen var kjørt (De fire andre løpene var Spanias Grand Prix 1975, Østerrikes Grand Prix 1975, Monacos Grand Prix 1984 og Australias Grand Prix 1991, som var det korteste Grand Prix-løpet noensinne). Distansen som ble kjørt var 171,833 km, den femte korteste noensinne i en mesterskapsrunde. Brawn GP ble samtidig den andre konstruktøren som vant sine to første Grand Prix siden Alfa Romeo vant de to første løpene i 1950.
Ashley Williams

Landslaget

Han ble tatt ut i Wales EM-tropp til EM i Frankrike 2016.
Suchomimus

Fakta om dinosauren

Tennene til Suchomimus var spesielt tilpasset å fange fisk. De var lett bakoverbøyd, skarpe som nåler og satt tett som et finmasket nett som gjorde det umulig for selv de sleipeste vanndyr å unnslippe. Neseborene satt oppå snuten, som hos krokodiller. Udyret kunne dermed puste når det lå i vannet. Forbeina var korte, men godt utstyrt. På tomlene satt en stor, buet klo. Den lange, sterke halen hadde kraft nok til å drive dinosaurusen gjennom vannet når den jaktet på et bytte, eller til å slå til rivaler når de angrep i bitter kamp om leve- og jaktområder. Selv om man tror at Suchomimus jaktet som en krokodille, var kroppen mer bygd for landliv.
Den ble ca. rundt 11 meter lang og hoftene nådde ca. 4 meter over bakken.
Alexander Wendt

Biografi

Wendt er født i 1958. Han studerte statsvitenskap og filosofi ved Macalester College. Wendt mottok sin doktorgrad i statsvitenskap fra University of Michigan i 1989.
Hans veileder var Raymond Duvall. Wendt underviste ved Yale University fra 1989 til 1997, ved Dartmouth College fra 1997 til 1999, ved University of Chicago fra 1999 til 2004 og er nå (2006) Ralph D. Mershon professor i internasjonal sikkerhet ved Ohio State University.
Han er gift med Jennifer Mitzen, som også er medlem av Ohio State University sitt statsvitenskapelige institutt.

Sosialteori i internasjonal politikk

Wendts mest innflytelsesrike arbeid er Social Theory of International Politics, dette prosjektet bygger videre på, og utdyper hans artikkel Anarchy Is What States Make Of It fra 1992. Social Theory of International Politics kan vurderes som en respons til Kenneth Waltz sitt verk fra 1979, Theory of International Politics, den neorealistiske skolens kanoniserte verk.
Wendt deler med realistene det grunnleggende premisset at statssystemet preges av en anarkistisk tilstand. Men han avviser at anarki alene er tilstrekkelig til å determinere et hobbesiansk scenario hvor statene konkurrerer mot hverandre for å sikre sin egen overlevelse. Wendt utfordrer med denne tilnærmingen selve logikken som tildeler anarkiet den sentrale rollen i neorealistisk tenkning. Han hevder derimot at det ikke eksisterer noen anarkistisk logikk per se. Wendt hevder at voldelig konkurranse kun er et av flere mulige handlingsforløp i et statssystem preget av anarki. Denne konklusjonen når Wendt ved å utfordre neorealismens materialisme og ved å fokusere på ideer, normer og kultur. I dette perspektivet vurderes statenes interesser, identitet og selve maktbegrepet å være konstituert av ideer. Derav uttaler Wendt at de sovjetiske ideene om den at den kalde krigen var en kald krig, faktisk er plausible. 
I Social Theory of International Politics sies ideene, herunder interesser og identiteter, å være konstituert via en prosess basert på intersubjektivitet. De er resultat av en kontinuerlig tilpasning som betinges av staters interaksjon. Derav er det prosess, fremfor struktur, som determinerer den internasjonale politikkens natur. Til tross for at statssystemet til tider kan bære de distinkte attributtene realistene forfekter, trenger ikke dette være normaltilstanden, men derimot et resultat av en sosial konstruksjonsprosess.
Wendt sitt kanskje viktigste bidrag til internasjonal politisk teoretisering, synes å være at ved å plassere ideer, normer og kultur i slike fortolkninger, har han gitt et støt til akademiske framskritt innen fagfeltet. I opposisjon til neorealismens statiske materialistiske strukturalisme, bærer Wendts sosialteori med seg et transformerings- og fremskrittspotensial innen den statsvitenskapelige verden. Hans teori hevder nemlig å avdekke potensialet for mer kooperative internasjonale relasjoner.
Chad Cromwell

Bakgrunn

Cromwell ble født i Paducah i Kentucky, men familien flyttet da han var tre år gammel til Memphis i Tennessee. I 1990 flyttet han til Nashville, hvor han ble etablert som musiker, og bor der i dag med sin ektefelle og barn.
Han startet å spille trommer da han var åtte år gammel, da han øvde hjemme ved å høre på musikk i hodesett og spilte med hjemme på sitt rom hos foreldrene. Da han var 12 år begynte han å spille i garasjeband i nabolaget.

Karriere

Cromwell første innspillinger, med tilhørende turneer var med Joe Walsh i 1986, da han var med på de to albumene Got Any Gum? og Ordinary Average Guy.
I 1987 innledet Cromwell samarbeidet med Neil Young og de første arbeidene ble Neil Young & The Bluenotes. Siden da har han vært med på en rekke innspillinger og turneer med Young ved flere anledninger, og deltar på album som Freedom (1989), Prairie Wind (2005) Living with War (2006) og Chrome Dreams II (2007). Han deltar også i Neil Young: Heart of Gold, en dokumentar som inneholder den første framføringen av Neil Youngs album, Prairie Wind (sammen med en rekke av Youngs klassiskere). Filmen ble tatt opp i Ryman Auditorium og regissert av Jonathan Demme.
Cromwell er også kjent for sine bidrag til Mark Knopflers solo album Golden Heart (1996), Sailing to Philadelphia (2000), The Ragpicker's Dream (2002) og Shangri-La (2004). Han var også en del av Knopflers band ved turneene til hans første album.
Cromwell deltok også på turneen med Crosby, Stills, Nash & Young sommeren 2006. og på verdensturnene med Neil Young som en del av His Electric Band, og besøkte blant annet Norge i Oslo Spektrum og Koengen i Bergen 11. august og 26. august 2008, samt på Norwegian Wood i Oslo med His Electric Band 11. juni 2009.
Kakelarfamilien

Biologi

Kakelarfamilien består av mellomstore (nærmest totalt) trelevende fugler som måler omkring 21–40 cm, inkludert en lang stjert. Ekstremitetene er korte og perfekt tilpasset det trelevende livet. Fjærdrakten er hovedsakelig sort, ofte iriserende, med eller uten hvite vinger og stjert. Innslag av andre farger forekommer hos nesten alle artene. Nebbet er tang-lignende og vanligvis dekurvet, spesialisert til å fange leddyr i sprekker og lignende gjemmesteder i barken på trær. Sabelnebber har et mer ekstremt dekurvet nebb enn egentlige kakelarer. De er dessuten mindre støyende og mer diskré enn de bråkete gruppelevende egentlige kakelarene. 
De to slektene skilte trolig lag for omkring 10,2 millioner år siden (under miocen), men det er vanskelig å hevde noe konkret om hvilken av dem som er mer basal. Den morfologiske spesialiseringen er nemlig tilnærmet lik, bortsett fra det mer ekstremt dekurvede nebbet hos sabelnebbene. Brunhodekakelaren (R. castaneiceps) byr imidlertid på utfordringer med hensyn til plasseringen. Arten framstår som en mellomting mellom de to kladene. Tidligere ble den plassert sammen med de egentlige kakelarene, men nå har blant annen HBW Alive og BirdLife International flyttet den til sabelnebbene, selv om nebbet er mer identisk med de egentlige kakelarene.
Kakelarene er standfugler som utelukkende lever i områder med trær, fra tropisk regnskog til tørr krattskog. Artene er hullrugere og legger normalt 2 eller 3 egg. Artene krever også tilgang på hule trestammer når de skal hvile, så trær av en viss størrelse er obligatorisk for leveområdene.
Smarty Mart

Smarty Mart er en Wal-Mart-type forretning fra den animerte Disney Channelserien Kim Possible.
I episoden Low Budget blir Kims bukser ødelagt, og hun ender opp med å kjøpe erstatning på Smarty Mart. Doktor Drakkens hjernevaskshampoo var også å finne i hyllene på Smarty Mart. Club Banana og Smarty Mart eies av samme konsern, men Kim har lite til overs for sistnevnte fordi det er for «tilbudisk» og ikke følger trendene.
Ron Stoppable er Smarty Mart-entusiast, og handler ofte der. det var også der han kjøpte Rufus
Slaget ved Penghu

Bakgrunn

Kongedømmet Dōngníng hadde blitt opprettet av Zheng Chenggong i 1661 etter at han hadde erobret øya fra nederlenderne, etter at mandsjuene hadde erobret mesteparten av Kina under Míng-dynastiet. 
I 1683 hadde Qing-dynastiets keiser Kangxi stoppet alle forsøk på å forhandle med Dōngníng. Han sendte så en hær på nesten ett hundre tusen soldater og 600 skip under admiral Shi Lang for å invadere Taiwan. Shi forsøkte først å angripe Penghu før en stor orkan nådde øyene, men ble da slått tilbake av Dōngníngs kommandant Liu Guoxuan. Etter orkanen omorganiserte Shi sine styrker og var på ny klar til å angripe.

Sjøslaget

Shi Lang delte styrkene sine opp i flere mindre flåter. De fleste av disse ble sendt for å angripe Liu og hans Penghu-forsvarsflåte, men en mindre avdeling ble sendt for å unngå slaget og gå direkte i land på øya hvor Liu hadde sin base. Liu hadde riktignok forberedt seg i tilfelle dette skulle skje, og hadde utplassert bueskyttere, kanoner og deretter soldater på strendene for å kunne stoppe Qing-soldatenes frammarsj. 
Et par dager før slaget hadde Shi kjøpt kanoner fra nederlenderne, slik at skipene hans bar bedre væpnet enn fiendens. Under slaget stormet Qing-flåten inn i Lius styrke og brøt formasjonen dens. Dōngníng-soldatene kjempet tappert, men Qing skipene var større, bedre væpnet og hadde mer ammunisjon, så innen en time hadde de sunket de fleste av forsvarernes skip. Til tross for dette fortsatte de gjenværende Dōngníng-skipene å kjempe. 
Til slutt gikk forsvarernes skip tomme for ammunisjon, men de fortsatte å kjempe i nærkamp med fienden. Da Lius flaggskip gikk tom for ammunisjon overga de gjenværende skipene seg, og noen av dem brant i hele tre dager og netter. Mange offiserer og soldater nektet fremdeles å overgi seg, og valgte derfor heller å drukne seg og slik vise sin lojalitet til det tidligere Míng-dynastiet, og slik ble slaget avsluttet.

Invasjonen

Mens sjøslaget fremdeles pågikk ble nesten 60.000 Qing-soldater landsatt dekket av kanonild. Forsvarerne prøvde å stoppe Qing-soldatene med sine piler og kanonkuler, men Qing-styrkene var rett og slett for mange, og ledet av flere dyktige generaler brøt de gjennom Lius forsvarsverker og angrep basen hans. De seierrike Qing-soldatene brente ned basen og heiste sitt flagg i den høyeste flaggstanga.

Etterspill

Etter å ha overgitt seg tenkte Liu å begå selvmord, men han ble stoppet av Shi Lang. Etter en kort samtale ble Liu satt fri. Etter at Lius flåte hadde blitt ødelagt, overga Penghu seg og mange Dōngníng-soldater overga seg. Det ble klart for det taiwanske hoffet at de nå var forsvarsløse, og et par dager senere overga den unge Zheng Keshuang og hans hoff seg formelt til Qing-riket, og endte slik kongedømmet Dōngníng.
Diskusjonsforum

Diskusjonsforum er betegnelsen på et sted på Internett der mennesker kan diskutere sammen. Det finnes mange ulike typer diskusjonsforum, basert på forskjellig teknologi. Diskusjonsforumenes historie stammer helt tilbake til Internetts spede begynnelse, da de gjerne ble kalt oppslagstavler.

Spillforum

Spillforum er online diskusjonsforum som handler om spill og spilling, hvor man kan ytre egne meninger, lære om andre sine, samt diskutere rundt dette. Disse kan være spesialisert rundt visse typer spill, som for eksempel kun rollespill, kun videospill, kun brettspill eller lignende.
Vasilijkatedralen

Vasilij-katedralen (russisk: Собор Василия Блаженного, Sobor Vasilija Blazjennogo) er en kirke som ligger mellom Den røde plass og Moskvaelven i Moskva i Russland. Katedralen ligger like ved Kreml og er et av de mest kjente landemerkene i hele Russland. Det offisielle navnet på kirken er Maria beskyttelseskatedral ved vollgraven (russisk Покровский Собор что на Рву, Pokrovskij Sobor tsjto na Rvu). Vasilij-navnet kommer fra en russisk helgen som levde på 1500-tallet. Han ble gravlagt like ved katedralen. I 1588 ble det reist et lite kapell over graven hans, vegg i vegg med katedralen. Etter hvert gikk folk over til å kalle hele bygningen for Vasilij-katedralen og i dag blir det offisielle navnet bare brukt i formelle sammenhenger.
Vasilij-katedralen skiller seg fra de fleste andre kirkebygg med de fargerike utvendige løkkuplene. Innvendig skiller den seg også frå de fleste andre kirkebygg, og i stedet for et stort kirkerom består den av en labyrint av trange ganger med flere små kapeller innimellom. Alt i alt inneholder kirken ti kapeller, hver med sin egen kuppel over, som man kan se fra utsiden.

Historie

Kirken ble bygget av Ivan den grusomme som et minnesmerke over erobringen av Kazan-khanatet i 1552. Tatarene var etterkommere etter mongolene som erobret Russland i 1240, og holdt landet okkupert i 250 år. I tillegg hadde de i lengre tid plaget tsaren med stadige røvertokt. Det midterste av kapellene er viet Marias beskyttelse. Dette skyldes at selve stormingen av Kazan skjedde på Maria beskyttelsesdag (1. oktober). 7 av de andre kapellene er viet andre helgener hvis festdag falt sammen med viktige krigsbegivenheter. Det siste kapellet, det vestligste, ble viet Jesu inntog i Jerusalem. Vasilij-kapellet ble som nevnt lagt til i 1588 (og fikk sin egen kuppel). Man oppdaget etterhvert at vær og vind lett trengte inn i kapellene, og i 1761-84 laget man derfor et utvendige galleriet rundt 2. etasje (det er der de fleste kapellene ligger). 
Det er forøvrig en legende som sier at da Ivan den grusomme så den ferdige katedralen stakk han ut øynene på begge arkitektene (Barma og Postnik Jakovlev), slik at de aldri mer skulle kunne lage et slikt fantastisk byggverk.
Sognepresten, Ioann Vostorgov, ble skutt 23. august 1919. Våren 1929 ble den så nedlagt som fungerende kirke og overført til det historiske museet. Stalin hadde planer om å rive den for å skaffe bedre plass til militærparader, men ble overtalt til å la den stå. Etter Stalins død i 1953 ble katedralen totalrestaurert. De siste årene har det vært holdt noen gudstjenester her, men den eies fortsatt av staten ved det historiske museet i Moskva.
Apeltastes elongatus

Utseende

Middelsstore (ca. 15 millimeter), avlange gullbasser. De bakerste ryggleddet (pygidium) er avlangt. Dekkvingene er brunoransje med svarte flekker. Hannene har kvaster av gule hår på mellom- og bakbeina.

Levevis

Disse artene er livlige biller som flyr i solskinn. De besøker blomster for å ete pollen.

Utbredelse

Slekten er utbredt i Mexico.
Chauvetgrotten

Chauvetgrotten i det sørlige Frankrike ble oppdaget 18. desember 1994 og inneholder det eldste bevis vi har for hulemalerier.
Maleriene faller inn i to grupper, som dateres henholdsvis 26 000-27 000 år og 30 000-32 000 år tilbake i tid. Det er blant annet oppdaget hundrevis av dyretegninger, av minst 13 ulike arter.
Forskning pågår fortsatt i grotten og fortsatt er ikke alt kartlagt. De vanligaste motivene er av ulike dyr, men man har også funnet andre ting. Grotten ble den 13. oktober 1995 offisielt erklært som et historisk monument, og staten ble eier fra den 14. februar 1997.
Chauvetgrotten ble i 2014 oppført på UNESCOs verdensarvliste.
Keeway

Keeway er et motorsykkelmerke. Keeway lager mopeder, firhjulinger og lette motorsykler.
Keeway er et datterselskap av den kinesiske motorprodusenten Qianjiang Group, en av Kinas største produsenter av motorsykler. Keeway er en europeisk produsent med kontorer i Ungarn og har dessuten fabrikker i Finland, Polen, Spania, Argentina og USA.